Μαρία Άγγελε Μου

Πλοκή

Όταν η Μαρία ντε Χεσούς, ή αλλιώς Μαριτσούι όπως την φωνάζουν, γεννήθηκε, η μητέρα της, Σεσίλια, πιστεύοντας πως θα πεθάνει, εμπιστεύεται την κόρη της σε έναν ιερέα, τον Πάτερ Ανσέλμο, ο οποίος την πηγαίνει σε ένα ορφανοτροφείο. Στην ηλικία των 15, η Μαριτσούι το σκάει από το ορφανοτροφείο και αρχίζει να ζει στους δρόμους, κάνοντας ό, τι μπορεί για να επιβιώσει. 
Καθώς τα χρόνια περνούν, ένας μεθυσμένος της επιτίθεται. Αυτή η εμπειρία την κάνει να μην εμπιστεύεται τους άντρες και να έχει τρομερούς εφιάλτες. Η Καντελάρια, μια καθαρίστρια, της προσφέρει σπιτικό, και της συμπεριφέρεται σαν να είναι κόρη της. Η Μαριτσούι κάνει διάφορες δουλειές για να βοηθήσει την Καντελάρια.
Μια μέρα, η μεγαλοψυχία της Μαριτσούι της δημιουργεί προβλήματα και την οδηγεί σε μια κατάσταση όπου θα βρεθεί στο δικαστήριο, όπου ο δικαστής ο οποίος τυχαίνει να είναι και ο βιολογικός της πατέρας (που όμως κανένας από τους δυο τους δεν το γνωρίζει), θέλει να την στείλει στην φυλακή. 
Από την άλλη ο Χουάν Μιγκέλ, που πρόσφατα επιβίωσε από ένα δυστύχημα με αεροπλάνο, σε αντίθεση με την γυναίκα του την Βιβιάνα που πέθανε όπως αυτός πιστεύει, πιστεύει ότι η Μαριτσούι είναι αθώα. Η Βιβιάνα στην πραγματικότητα ζει και στο μέλλον επιστρέφει.
Η Μαριτσούι υπερασπίζεται από τον ψυχαναλυτή, ο οποίος δεν είναι άλλος από τον Χουάν Μιγκέλ, που βλέπει το καλό που πηγάζει από την Μαριτσούι. Η Μαριτσούι ελευθερώνεται κάτω από την επιμέλεια του Χουάν Μιγκέλ και εκείνος κανονίζει να μείνει στο σπίτι του με την κόρη του την Μαγίτα, την πεθερά του την Oνέλια και την αδερφή του την Ρoσίο. 
Για όσο καιρό η Μαριτσούι βρίσκεται στο σπίτι του, και οι δυο αρχίζουν να τρέφουν ερωτικά αισθήματα. Αλλά μετά ο Χουάν Μιγκέλ  πηγαίνει την Μαριτσούι στην οικογένεια Βελάρδε, για να εμποδίσει να εξαπλωθεί η αγάπη τους. Η Μαριτσούι εκεί συναναστρέφεται μόνο με την Σεσίλια (γυναίκα του Πατρίσιο και βιολογική μητέρα της Μαριτσούι) και μια υπηρέτρια. 
Ο Πατρίσιο και η Εστεφανία, η οποία υποστηρίζει πως είναι η χαμένη κόρη των Βελάρδε. Η Εστεφανία δείχνει μεγάλη απέχθεια στην Μαριτσούι γιατί κι εκείνη τρέφει αισθήματα για τον Χουάν Μιγκέλ. Όταν η Εστεφανία και η θεία της, Ισαβέλα, καταλαβαίνουν πως η Μαριτσούι είναι η πραγματική κόρη των Βελάρδε, κάνουν την ζωή της Μαριτσούι κόλαση, όπως για παράδειγμα την κάνουν να φαίνεται πως έκλεψε χρήματα από τους Βελάρδε. 
Η Σεσίλια Βελάρδε αρχίζει να βασανίζεται από την "αληθινή" κόρη της την Εστεφανία και την Μαριτσούι, την οποία έχει αρχίσει να την συμπαθεί πάρα πολύ και να δένετε πολύ μαζί της. Τελικώς, η Εστεφανία καταφέρνει να δημιουργήσει σχέση με τον Χουάν Μιγκέλ, κάτι που δημιουργεί ζήλια στην Μαριτσούι. 
Όταν ο Πατρίσιο φτάνει στα όριά του από "τα ψέματα και την συμπεριφορά" της Μαριτσούι, εκείνη εκδηλώνει στον Χουάν Μιγκέλ ότι θέλει να ζήσει μαζί του γιατί δεν μπορεί να ζήσει πλέον με την οικογένεια Βελάρδε. Ο Χουάν Μιγκέλ εκπληρώνει την επιθυμία της, και την παίρνει μαζί του.
Εκεί, ο Χουάν Μιγκέλ καταλαβαίνει πως ήταν αυτός που της είχε επιτεθεί όταν ήταν μικρότερη και πως εκείνη δεν είχε αντιληφθεί τι ακριβώς είχε συμβεί. Όταν ο Χουάν Μιγκέλ αρχίζει να την αποφεύγει λόγω των τύψεων του, η Μαριτσούι πιστεύει πως την μισεί, ενώ εκείνος της λέει πως στην πραγματικότητα την αγαπάει. 
Ο Χουάν Μιγκέλ έχει κανονίσει να παντρευτεί την Εστεφανία αλλά μετά από ένα ατύχημα που είχε, λέει στην Μαριτσούι πως θέλει να την παντρευτεί. Ο πάτερ Ανσέλμο και ο Εδουάρδο (ο καλύτερος φίλος του Χουάν Μιγκέλ), προειδοποιούν τον Χουάν Μιγκέλ να πει στην Μαριτσούι πως ήταν αυτός που της είχε επιτεθεί, αλλά εκείνος φοβούμενος την απόρριψή της, δεν της λέει τίποτα. 
Παντρεύονται και περνάνε ένα υπέροχο βράδυ, αλλά την επόμενη μέρα όταν η Μαριτσούι ξυπνάει μετά από εφιάλτη, καταλαβαίνει πως ο Χουάν Μιγκέλ ήταν αυτός που της είχε επιτεθεί. Αυτός παρακαλεί για την συγχώρεση της, αλλά εκείνη δεν τον συγχωρεί και πηγαίνει να ζήσει με την Καντελάρια. Δύο μέρες αργότερα, ο Χουάν Μιγκέλ πηγαίνει σε ένα νοσοκομείο όπου ξαφνικά αναγνωρίζει στο πρόσωπο της νέας του ασθενούς την πεθαμένη γυναίκα του. Έτσι την αναλαμβάνει και την βοηθάει να αναρρώσει.
Η Μαριτσούι γρήγορα αντιλαμβάνεται πως είναι έγκυος και πως αγαπάει τον Χουάν Μιγκέλ παρά τα όσα της έκανε, έτσι πηγαίνει στο σπίτι του Χουάν Μιγκέλ για να τον συγχωρέσει. Αντί όμως να λάβει μια θετική αντίδραση από τον Χουάν Μιγκέλ όπως περίμενε, εκείνος της λέει πως δεν είναι πλέον παντρεμένοι γιατί η γυναίκα του δεν είναι νεκρή. Με ραγισμένη την καρδιά, επιστρέφει στην Καντελάρια και μιλάει στον πάτερ Ανσέλμο, ο οποίος της υπόσχεται πως θα την στείλει κάπου που κανείς δεν θα την ξέρει.
Η Μαριτσούι φτάνει σε ένα ράντσο και συναντάει τον Λεοπάρδο ο οποίος είναι επιθετικός και άκαρδος λόγω της τραγικής αγάπης του με την Ιβέτ. Παρ'όλα αυτά, η καλοσύνη και η αθωότητά της, τον κάνουν να αλλάξει και να την ερωτευτεί. Ο Λεοπάρδο, αν και γνωρίζει για την εγκυμοσύνη της, της κάνει πρόταση γάμου και το να γίνει πατέρας για το παιδί της. Η Μαριτσούι δεν μπορεί να αποφασίσει γιατί παρόλα αυτά είναι ακόμα ερωτευμένη με τον Χουάν Μιγκέλ.
Όταν η Μαριτσούι διαβάζει στην εφημερίδα πως η γυναίκα του Χουάν Μιγκέλ δολοφονήθηκε από την Ιβέτ σκέφτηκε πως θα χρειάζεται την βοήθειά του, έτσι αποφασίζει να πάει να τον βρει χωρίς να το πει στον Λεοπάρδο. Όταν επιστρέφει στο  Μεξικό μαθαίνει πως ο Χουάν Μιγκέλ είναι αρραβωνιασμένος με την Μπλάνκα (την παιδαγωγό της Μαγίτα η οποία υποφέρει από την ψυχική αρρώστια "διπλής προσωπικότητας" επειδή μετατρέπεται σε Ιβέτ). 
Η Μαριτσούι αποφασίζει να μην επιστρέψει στον Χουάν Μιγκέλ και να συνεχίσει την καριέρα της ως ηθοποιός. Ύστερα από λίγο, ο Χουάν Μιγκέλ μαθαίνει πως η Μαριτσούι επέστρεψε. Απροσδόκητα, ο Χουάν Μιγκέλ ξαναβρίσκεται με έναν παλιό του φίλο τον Ομάρ, ο οποίος έρχεται για να αναζητήσει μια γυναίκα που αγαπά, την Λίριο και που στην πραγματικότητα είναι η Μαριτσούι. Ο Χουάν Μιγκέλ δεν ξέρει πως η Λίριο είναι η Μαριτσούι.
Η Μαριτσούι και ο Ομάρ αρραβωνιάζονται, αν και εκείνος ζηλεύει όταν η Μαριτσούι έχει οποιαδήποτε επικοινωνία με τον Χουάν Μιγκέλ. Η Μαριτσούι συνεχίζει να υποδύεται επιτυχημένα διάφορους ρόλος, μέχρι που η Εστεφανία αποφασίζει να φέρει τέλος στην ζωή της Μαριτσούι με το να οπλίσει με κανονικές σφαίρες ένα όπλο που θα χρησιμοποιούνταν σε ένα ρόλο της Μαριτσούι. 
Η Μαριτσούι χτυπάει στο κεφάλι, κάτι που θα προκαλέσει να χάσει την όρασή της. Σ'αυτό το σημείο, ο Ομάρ αντιλαμβάνεται πως αγαπάει την Μπλάνκα και όχι την Μαριτσούι και έτσι την εγκαταλείπει. Η Μαριτσούι προσποιείται πως βλέπει ξανά, έτσι ώστε ο Ομάρ να φύγει και να είναι ευτυχισμένος, χωρίς να έχει τύψεις και επίσης για να μείνει μακριά της και ο Χουάν Μιγκέλ.
Πολύ αργότερα, η Εστεφανία και η θεία της η Ισαβέλα είναι ύποπτες για την παρολίγον δολοφονία της. Η Εστεφανία τα αρνείται όλα, αλλά η θεία της, πιεσμένη από την αστυνομία, παραδέχεται πως η Εστεφανία θέλει να σκοτώσει την Μαριτσούι. Η Εστεφανία συλλαμβάνεται, λίγο αργότερα. Ο πατέρας της Μαριτσούι παθαίνει καρδιακή προσβολή όταν αντιλαμβάνεται πόσο κακός υπήρξε με την Μαριτσούι ενώ στην πραγματικότητα ήταν όλα εξαιτίας της Εστεφανία.
Όταν ο πατέρας της Μαριτσούι αναρρώνει στο νοσοκομείο, η Μαριτσούι τον συγχωρεί και δημιουργούν σχέσεις πατέρας-κόρης.
Ύστερα, ο Χουάν Μιγκέλ παίρνει απόφαση πως η Μαριτσούι δεν τον αγαπά και αποφασίζει να φύγει από το Μεξικό, αλλά πριν φύγει, η Μαριτσούι θέλει να γυρίσει κοντά του. Μια μέρα πριν φύγει εκείνος πηγαίνει να την χαιρετίσει και να της πει πως φεύγει, έτσι εκείνη δεν του λέει πως τον αγαπάει. 
Αλλά, ενώ ταξιδεύει, η Oνέλια (η πεθερά του Χουάν Μιγκέλ) του τηλεφωνεί και του λέει πως η Μαριτσούι είναι ακόμα τυφλή και έτσι εκείνος επιστρέφει και την βρίσκει στην εκκλησία του πάτερ Ανσέλμο. Προσπαθεί να της μιλήσει, εκείνη αρχίζει να τρέχει προκαλώντας ένα αυτοκίνητο να την χτυπήσει. Είναι καλά, αλλά λόγω του ατυχήματος δεν έχει ελπίδες να ξαναδεί ακόμα και με εγχείρηση. Έτσι ο Χουάν Μιγκέλ πηγαίνει για περετέρω σπουδές ώστε όταν γυρίσει να εγχειρήσει την Μαριτσούι και να βρει το φως της.
Στο ταξίδι του, η Άνα Χούλια, φίλη της Μαριτσούι αρχίζει να γίνεται κακιά επειδή ζηλεύει την Μαριτσούι. Όπως και η Εστεφανία, κάνει τα πάντα για να κάνει την Μαριτσούι να μισήσει τον Χουάν Μιγκέλ. Όταν η Μαριτσούι έχει όγκο στο κεφάλι και χρειάζεται εγχείρηση, ο πατέρας της δεν θέλει να την εγχειρήσει ο Χουάν Μιγκέλ ακόμα και αν είναι ο καλύτερος χειρουργός στο  Μεξικό. 
Όταν ανακαλύπτει όμως πως η Μαριτσούι είναι έτοιμη να πεθάνει, αφήνει τον Χουάν Μιγκέλ να την εγχειρήσει. Η Άνα Χούλια προσπαθεί να σταματήσει τον Χουάν Μιγκέλ επειδή θέλει η Μαριτσούι να πεθάνει, αλλά δεν το πετυχαίνει. Ύστερα υπνωτίζει τον Χουάν Μιγκέλ και παριστάνει πως είχαν ερωτική επαφή.
Η Άνα Χούλια υποστηρίζει πως είναι έγκυος από τον Χουάν, αλλά στην πραγματικότητα το παιδί είναι του Αμαδόρ. Όταν ο Χουάν Μιγκέλ τελειώνει την εγχείρηση της Μαριτσούι ο Βισέντε επιστρέφει και βοηθάει τον Αμαδόρ να απαγάγει τον Ραφαέλ και όταν όλοι μαθαίνουν πως απείχθει, η Μαριτσούι λέει πως δεν θα βγάλει τους επιδέσμους αν ο Ραφαέλ δεν είναι ασφαλής. 
Έτσι ο Χουάν Μιγκέλ τηλεφωνεί στον πατέρα του Ραφαέλ και του το λέει, ενώ ο Βισέντε τηλεφωνεί στην οικογένεια Βελάρδε να τους πει για την απαγωγή του Ραφαέλ. Ο Χουάν Μιγκέλ αναγνωρίζει την φωνή και λεει πως ζητάνε χρήματα, έτσι ο πατέρας του Ραφαέλ τους δίνει τα λεφτά και παίρνει τον Ραφαέλ πίσω. Η Μαριτσούι μπορεί να δει ξανά, αλλά απορρίπτει τον Χουάν Μιγκέλ. 
Στην συνέχει αποφασίζει να φύγει με το μωρό και να βοηθήσει κι άλλους στον κόσμο που την χρειάζονται μαζί με έναν άλλο άντρα που επίσης είναι ερωτευμένος με την Μαριτσούι. Ο Χουάν Μιγκέλ προσπαθεί να της πει πως μπορούν να είναι μαζί, αλλά η Μαριτσούι δεν τον ακούει. Οι μέρες περνούν, μέχρις ότου ο Αμαδόρ να αποκαλύψει την αλήθεια πως το παιδί της Άνα Χούλια είναι στην πραγματικότητα δικό του. 
Η Άνα Χούλια και ο Βισέντε πηγαίνουν να τον εμποδίσουν από το να πει την αλήθεια αλλά είναι ήδη αργά. Η Άνα Χούλια χάνει την ψυχραιμία της και προσπαθεί να πάρει το όπλο από τον Αμαδόρ. Αυτό οδηγεί στον θάνατο του Βισέντε ο οποίος πυροβολείται καταλάθος. Η Μαριτσούι τηλεφωνεί στον Χουάν Μιγκέλ για βοήθεια. Έτσι ο Χουάν Μιγκέλ έρχεται και τους λέει πως ο Βισέντε δεν μπορεί να ζήσει. 
Η Μαριτσούι ευχαριστεί τον Χουάν Μιγκέλ για όλα όσα έχει κάνει. Οι δυο τους επιτέλους βρίσκονται ξανά μαζί. Επίσης ο Αμαδόρ μπαίνει στην φυλακή. Ενώ ο Χουάν Μιγκέλ και η Μαριτσούι περνάνε την μέρα μαζί, η Μαριτσούι παραδέχεται πως θέλει να γίνει ξανά γυναίκα του. Συμφωνεί και έτσι σχεδιάζουν να παντρευτούν. Την μέρα του γάμου τους, η Μαριτσούι πηγαίνει στην εκκλησία για να ευχαριστήσει τον Θεό. 
Η Μαριτσούι παίρνει γράμμα από τον Χουάν Μιγκέλ που φαίνεται έχει μια έκπληξη για κείνη. Αλλά η Μαριτσούι βλέπει πως είναι η Άνα Χούλια, πριν προλάβει να ξεφύγει η Άνα Χούλια την χτυπάει. Η Άνα Χούλια αφήνει ένα γράμμα, λέγοντας πως αν η αγάπη του Χουάν Μιγκέλ δεν είναι για κείνη, τότε δεν είναι ούτε για την Μαριτσούι. Η Άνα Χούλια πηγαίνει την Μαριτσούι σε ένα τροχόσπιτο (στο ίδιο όπου ο Αμαδόρ είχε όμηρο τον Ραφαέλ). 
Η Άνα Χούλια τότε βάζει φωτιά ώστε να σκοτώσει την ίδια, το αγέννητο μωρό της και την Μαριτσούι. Τότε τα νερά της Άνα Χούλια σπάνε. Παρ'όλο που η Άνα Χούλια λέει στην Μαριτσούι να την εγκαταλείψει εκεί, εκείνη την παίρνει και την ξεγεννάει. Η Άνα Χούλια όμως πεθαίνει λόγω του πολύ καπνού που είχε εισπνεύσει, αλλά πριν πεθάνει ζητά συγχώρεση από την Μαριτσούι για όλα τα κακά που της έχει προκαλέσει. 
Ο Χουάν Μιγκέλ πιστεύει πως η Μαριτσούι είναι νεκρή όταν βλέπει τις φλόγες, αλλά μετά την βλέπει να βγαίνει από πίσω κρατώντας στην αγκαλιά της το μωρό. Οι δυο τους αποφασίζουν να δώσουν το παιδί στην Πουρίτα και τον Αδριάν. Η Μαριτσούι και ο Χουάν Μιγκέλ επιτέλους παντρεύονται και περνάνε τον μήνα του μέλιτός τους με την Μαγίτα και τον Χουανίτο.
Η σειρά τελειώνει με την νέα οικογένεια να είναι ντυμένη στα άσπρα, παίζοντας ποδόσφαιρο στην παραλία, μαζί και ευτυχισμένοι, σαν μια μεγάλη ωραία οικογένεια.